**Likumprojekta** "**Grozījumi Latvijas Administratīvo pārkāpumu kodeksā**"

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts "Grozījumi Latvijas Administratīvo pārkāpumu kodeksā" (turpmāk – Likumprojekts) izstrādāts saskaņā ar: 1) 2015. gada 8. decembra Ministru kabineta protokollēmuma Nr. 66 37. § "Likumprojekts "Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums"" (TA – 2143) 5. punktu[[1]](#footnote-1); 2) 2016. gada 1. marta Ministru kabineta protokollēmuma Nr. 10 58. § "Informatīvais ziņojums "Par Latvijas kā Eiropas Savienības dalībvalsts saistību izpildi laika periodā līdz 2016. gada 31. augustam un par ierosinātajām (turpinātajām) pārkāpuma procedūru lietām pret Latviju laika periodā līdz 2016. gada 1. februārim"" (TA–295-IP) 9. punktu (attiecībā uz veselības ministram uzdotajiem uzdevumiem).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014. gada 19. maijā stājās spēkā Eiropas Parlamenta un Padomes direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK* (turpmāk – Direktīva 2014/40/ES). Saskaņā ar Direktīvas 2014/40/ES 23. panta 3. punktu ES dalībvalstīm jāparedz noteikumi par sankcijām, ko piemēro par valsts noteikumu pārkāpumiem, kuri pieņemti saskaņā ar šo direktīvu. 2016. gada 20. maijā stājās spēkā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums (turpmāk – tabakas likums). Grozījumus Latvijas Administratīvo pārkāpumu kodeksā (turpmāk – LAPK) nepieciešams veikt, lai noteiktu atbildības par pārkāpumiem attiecībā uz tabakas likumā iekļautajām prasībām. Tabakas likuma 12. pantā noteikta valsts pārvaldes iestāžu kompetence minētā likuma normu uzraudzībā, savukārt 13. pantā – iestāžu tiesības pieņemt lēmumus. Saskaņā ar tabakas likuma 12. pantu uzraudzības iestādes ir Valsts ieņēmumu dienests, Veselības inspekcija, Patērētāju tiesību aizsardzības centrs, Valsts policija un pašvaldības policija un Valsts darba inspekcija. **Likumprojekta 1. pants**: Ņemot vērā, ka tabakas likumā noteiktie smēķēšanas ierobežojumi attiecas ne tikai uz vietām, bet arī smēķēšanu personu klātbūtnē, nepieciešams precizēt LAPK pantu attiecībā uz smēķēšanas ierobežojumu neievērošanu (grozījumi atbilstoši tabakas likuma 10. panta otrajai, trešajai, ceturtajai un piektajai daļai). **Likumprojekta 2. pants**: Grozījums nepieciešams, lai noteiktu atbildību par pārkāpumiem augu smēķēšanas produktu, elektronisko smēķēšanas ierīču un elektronisko smēķēšanas ierīču uzpildes tvertņu pārdošanā nepilngadīgajiem (grozījumi atbilstoši tabakas likuma 8. panta trešajai daļai). **Likumprojekta 3. pants**: Par pārkāpumiem tabakas likuma 3. panta pirmās daļas 4. punktā un otrajā, trešajā, ceturtajā un piektajā daļā, 6. panta septītajā, astotajā un desmitajā daļā, kā arī 7. panta pirmajā, otrajā, trešajā, ceturtajā un piektajā daļā paredzēts piemērot atbildību saskaņā ar LAPK 166.9 panta trešo un ceturto daļu. Tādējādi atbildība par pārkāpumiem, kas attiecas uz tabakas izstrādājumu kvalitāti, (LAPK 166.9 panta otrā daļa) zaudē aktualitāti un tā ir izslēdzama. **Likumprojekta 4. pants**:Grozījums nepieciešams, lai noteiktu atbildību par tabakas likumam neatbilstošas informācijas norādīšanu uz tabakas izstrādājumu, augu smēķēšanas produktu, elektronisko cigarešu un uzpildes flakonu iepakojuma vienības un ārējā iepakojuma (grozījumi atbilstoši tabakas likuma 6. panta pirmajai, otrajai, trešajai, ceturtajai, piektajai, sestajai, septītajai un astotajai daļai, kā arī 7. panta pirmajai, otrajai, trešajai, ceturtajai un piektajai daļai). **Likumprojekta 5. pants**: Līdz šim likumā "*Par tabakas izstrādājumu realizācijas, reklāmas un lietošanas ierobežošanu*" bija iekļauta norma, kas aizliedz realizēt cigaretes, ja par tām nav iesniegts testēšanas pārskats[[2]](#footnote-2). Tabakas likums paredz pienākumu aizstāt šo normu ar informācijas par tabakas izstrādājumiem elektronisko iesniegšanu (tabakas likuma 5.panta pirmā daļa). Līdz ar to Likumprojekts paredz no LAPK svītrot atbildību par tabakas izstrādājumu nenodrošināšanu ar testēšanas pārskatu vai tabakas izstrādājumu piedāvāšanu vai realizēšanu bez testēšanas pārskata. **Likumprojekta 6. pants**: Grozījumi 166.20 pantā paredz: * precizēt panta nosaukumu, ņemot vērā, ka pantā iekļautās normas nepieciešams attiecināt ne tikai uz tabakas izstrādājumiem, bet arī augu smēķēšanas produktiem, elektroniskajām cigaretēm, to uzpildes flakoniem un jaunieviestiem tabakas izstrādājumiem;
* papildināt panta pirmo daļu ar augu smēķēšanas produktiem, ņemot vērā, ka arī šie izstrādājumi tiek marķēti ar akcīzes nodokļa markām;
* precizēt panta ceturto daļu, ņemot vērā, ka tabakas likumā termins "slēgts iepakojums" tiek aizvietots ar terminu "iepakojuma vienība", kā arī tiek papildināts ar terminu "ārējais iepakojums". Ņemot vērā, ka tabakas likums paredz aizliegumu laist tirgū cigarešu iepakojuma vienības, kurās ir mazāk par 20 cigaretēm, un tinamās tabakas iepakojuma vienības, kurās ir mazāk par 30 gramiem tabakas (tabakas likuma 3. panta pirmās daļas 5. un 6. punkts), grozījumi paredz atbildību par šo normu pārkāpumiem. Vienlaikus 166.20 pantā paredzēts saglabāt atbildību attiecībā uz tādu cigarešu iepakojuma vienību realizāciju, kuru daudzums cigarešu paciņā atšķiras no daudzuma, kāds norādīts uz akcīzes nodokļa markas;
* papildināt pantu ar jaunām daļām, lai paredzētu atbildību par tabakas izstrādājumu, augu smēķēšanas produktu, elektronisko cigarešu, to uzpildes flakonu vai jaunieviestu tabakas izstrādājumu laišanu tirgū bez informācijas iesniegšanas atbildīgajai institūcijai (atbilstoši tabakas likuma 3. panta pirmās daļas 3. punktam un 5.panta pirmajai daļai). Attiecībā uz sankciju par šīs normas pārkāpumiem tiek paredzēta alternatīva nekonfiscēt tirgū laistos tabakas izstrādājumus, augu smēķēšanas produktus, elektroniskās cigaretes, to uzpildes flakonus vai jaunieviestus tabakas izstrādājumus, ja līdz lēmuma par soda piemērošanu pieņemšanai tiek novērsts pārkāpums;
* papildināt šo pantu ar jaunu daļu par pārkāpumiem tabakas izstrādajumu, elektronisko cigarešu un uzpildes flakonu pārdošanā vai iegādē ar distances līguma palīdzību (atbilstoši tabakas likuma 8. panta otrajai daļai).

**Likumprojekta 7. pants**: LAPK 172. panta pirmajā daļā ir noteikta atbildība par nepilngadīgā iesaistīšanu alkoholisko dzērienu lietošanā un LAPK 172. panta trešajā daļā – par alkoholisko dzērienu vai tabakas izstrādājumu nodošanu nepilngadīgā rīcībā tā, ka šīs vielas kļuvušas nepilngadīgajiem brīvi pieejamas lietošanai. Savukārt LAPK patlaban neparedz atbildību par bērna iesaistīšanu smēķēšanā, kā arī par augu smēķēšanas produktu, elektronisko smēķēšanas ierīču un to uzpildes tvertņu nodošanu bērna rīcībā, par ko ir noteikts aizliegums tabakas likumā[[3]](#footnote-3). Ņemot vērā minēto, grozījumi paredz papildināt LAPK ar atbildību par iepriekšminēto normu pārkāpumiem. **Likumprojekta 8., 9. un 10. pants**: Grozījumi paredz precizēt institūciju kompetences atbilstoši tabakas likumā noteiktajam.  |
| 3. | Projekta izstrādē iesaistītās institūcijas | Veselības ministrija, Labklājības ministrija, Patērētāju tiesību aizsardzības centrs, Valsts ieņēmumu dienests, Valsts policija, pašvaldības policija, Veselības inspekcija. Likumprojekts izskatīts arī Tieslietu ministrijas izveidotajā Pastāvīgā Latvijas Administratīvo pārkāpumu kodeksa darba grupā 2016. gada 16. jūnijā.  |
| 4. | Cita informācija | Nav  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras tiek sauktas pie administratīvas atbildības.  |
| 2. | Tiesiskā regulējuma ietekme uz tautsaimniecību un administratīvo slogu | Projektā nav paredzēti jauni izdevumi, ar kuriem nepieciešams rēķināties administratīvā pārkāpuma lietvedības procesa dalībniekiem. |
| 3. | Administratīvo izmaksu monetārs novērtējums | *Projekts šo jomu neskar* |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | *Projekts šo jomu neskar* |
| 2. | Atbildīgā institūcija | *Projekts šo jomu neskar* |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Ar likumprojektu tiek ieviestas ***Eiropas Parlamenta un Padomes 2014.gada 3.aprīļa direktīvā 2014/40/ES****par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK* noteiktās prasības. Atbilstoši Direktīvas 2014/40/ES 29. pantam dalībvalstīm tā jāpārņem līdz **2016. gada 20. maijam.** |
| 2. | Citas starptautiskās saistības | Nav |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Eiropas Parlamenta un Padomes 2014.gada 3.aprīļa direktīva 2014/40/ES** par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/40/ES 23. panta 3. punkts attiecībā uz Direktīvas 2014/40/ES: * 8. panta 1., 2., 3., 4., 6. un 8. punktu
* 9. panta 1., 2., 3. un 4. punktu
* 10. panta 1. un 2. punktu
* 12. panta 1. un 2. punktu
* 13. pantu
* 14. pantu
* 20. panta 4. punktu
* 21. pantu
 | Likumprojekta 4. pants | Prasības tiek pārņemtas pilnībā.  | Neparedz stingrākas prasības.  |
| Direktīvas 2014/40/ES 23. panta 3. punkts attiecībā uz Direktīvas 2014/40/ES: * 5. panta 1., 2., 3. un 6. punktu
* 6. panta 2. un 4. punktu
* 19. panta 1. un 2. punktu
* 20. panta 1., 2., 7. un 9. punktu
* 22. panta 1. punktu
 | Likumprojekta 6. pants attiecībā uz 166.20 panta ceturto daļu | Prasības tiek pārņemtas pilnībā.  | Neparedz stingrākas prasības.  |
| Direktīvas 2014/40/ES 23. panta 3. punkts attiecībā uz Direktīvas 2014/40/ES: * 14. panta 1. punktu
 | Likumprojekta 6. pants attiecībā uz 166.20 panta piekto daļu | Prasības tiek pārņemtas pilnībā.  | Neparedz stingrākas prasības.  |
| Direktīvas 2014/40/ES 23. panta 3. punkts attiecībā uz Direktīvas 2014/40/ES: * 18. panta 1. punktu
* 20. panta 6. punktu
 | Likumprojekta 6. pants attiecībā uz 166.20 panta sesto daļu | Prasības tiek pārņemtas pilnībā.  | Neparedz stingrākas prasības.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav  |
| Cita informācija | Attiecībā uz citām Direktīvā 2014/40/ES iekļautajām normām, kas ir pārņemtas ar tabakas likumu, LAPK jau patlaban paredz atbildības: * 155. panta pirmā daļa – attiecībā uz Direktīvas 2014/40/ES 17. pantu;
* 166.9 panta trešā daļa – attiecībā uz Direktīvas 2014/40/ES 20. panta 3. punkta g) apakšpunktu;
* 166.9 panta ceturtā daļa – attiecībā uz Direktīvas 2014/40/ES 3. panta 1. punktu, 7. panta 1., 6. un 7. punktu, 20. panta 3. punkta a) – f) apakšpunktu;
* 201.5 panta devītā daļa – attiecībā uz Direktīvas 2014/40/ES 20. panta 5. punkta b) – d) apakšpunktu.
 |

|  |
| --- |
| VI. Sabiedrības līdzdalība un komunikācijas aktivitātes |
| *Projekts šo jomu neskar* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Institūcijas (amatpersonas), kuras ir tiesīgas piemērot administratīvo sodu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | *Projekts šo jomu neskar* |
| 3. | Cita informācija | Nav |

Veselības ministre A. Čakša

Vīza: Valsts sekretāra p.i. K. Ketners

21.07.2016. 11:58

1798

V.Lūsa, 67876099;

vieda.lusa@vm.gov.lv

1. 26.04.2016. MK protokols Nr. 20 19.§ nosaka pagarināt uzdevuma izpildes termiņu līdz 2016. gada 30. septembrim. [↑](#footnote-ref-1)
2. Likuma "*Par tabakas izstrādājumu realizācijas, reklāmas un lietošanas ierobežošanu*" 5. panta 5. punkts [↑](#footnote-ref-2)
3. Tabakas likuma 8. panta trešā daļa paredz aizliegumu tabakas izstrādājumus, augu smēķēšanas produktus, elektroniskās smēķēšanas ierīces un elektronisko smēķēšanas ierīču uzpildes tvertnes pārdot personām, kuras ir jaunākas par 18 gadiem, un šīs personas nedrīkst tos iegādāties. [↑](#footnote-ref-3)